rejauldu/bengali-wikipedia huggingface dataset:
বিশখালী নদী বা বিষখালী নদী বাংলাদেশের দক্ষিণ-পশ্চিমাঞ্চলের ঝালকাঠি ও  বরগুনা জেলার একটি নদী।  নদীটির দৈর্ঘ্য ১০৫ কিলোমিটার, গড় প্রস্থ ৭৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিশখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬০।  প্রবাহ বিশখালী নদীটি ঝালকাঠি জেলার ঝালকাঠি সদর উপজেলার গাবখান ধানসিঁড়ি ইউনিয়ন এলাকায় প্রবহমান সুগন্ধা নদী হতে উৎপত্তি লাভ করেছে। অতঃপর এই নদীর জলধারা রাজাপুর, কাঁঠালিয়া ও বেতাগী উপজেলা অতিক্রম করে বরগুনা জেলার পাথরঘাটা উপজেলার পাথরঘাটা ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।  বিবরণ বিশখালী নদীটি অত্যন্ত খরস্রোতা নদী। ঝালকাঠি জেলায় এসে নদীটি বড় বাঁক নিয়ে বরগুনা জেলার মধ্যভাগ দিয়ে প্রবাহিত হয়ে বঙ্গোপসাগরে গিয়ে পড়েছে। গতিপথের প্রথম ৩০ কিমি এর গড় প্রস্থ হল ১ কিমি। পরবর্তি ৬৬ কিমি এই নদীর গড় প্রস্থ প্রায় ২ কিমি। এর গড় গভীরতা ১৬ মিটার। কাউখালি এবং গাবখান খালের মাধ্যমে মধুমতি এবং কচা নদীর পানি বিশখালী নদীতে প্রবাহিত হয়েছে। জোয়ারভাটা এই নদীতে সক্রিয়। সমুদ্রতটের খুব কাছে হওয়ায় এই নদীর পানিতে লবনাক্ততার অস্তিত্ব পাওয়া যায়। বিষখালীর দুইটি শাখা নদী খাগদোন খাল ও বদনখালি খাল।   তথ্যসূত্র   বিষয়শ্রেণী:ঝালকাঠি জেলার নদী বিষয়শ্রেণী:বরগুনা জেলার নদী বিষয়শ্রেণী:রাজাপুর উপজেলা বিষয়শ্রেণী:বেতাগী উপজেলা বিষয়শ্রেণী:কাঠালিয়া উপজেলা
ট্রাকোমা, গ্রানুলার কনজাংকটিভাইটিস, ইজিপসিয়ান ওপথামিয়া, এবং ব্লাইন্ডিং ট্রাকোমা হিসাবেও পরিচিত, যা ব্যাকটেরিয়া ক্লেমেডিয়া ট্রাকোমেটিস দ্বারা সৃষ্ট একটি সংক্রামক রোগ। এর সংক্রমণে নেত্রপল্লবের ভিতরের পৃষ্ঠ অমসৃণ হয়। এই অমসৃণতা চোখে ব্যথা, চোখের বর্হিপৃষ্ঠে অথবা কর্ণিয়ায় ভাঙ্গন সৃষ্টি করতে পারে এবং অন্ধত্বের কারণ হতে পারে।  কারণ যে ব্যাকটেরিয়ার কারণে এই রোগ সৃষ্টি হয় তা আক্রান্ত ব্যক্তির চোখ অথবা নাক হতে প্রত্যক্ষ অথবা পরোক্ষ সংস্পর্শে ছড়াতে পারে। পরোক্ষ সংস্পর্শের মধ্যে আছে পোশাক অথবা মাছি যা আক্রান্ত ব্যক্তির চোখ অথবা নাকের সংস্পর্শে আসে। নেত্রপল্লবে গুরুতর ক্ষত তৈরি হয়ে চোখের পাঁপড়ি চোখে ঘষা লাগতে শুরু করার পূর্বে অনেক সংক্রমণ ছড়িয়ে পড়তে সাধারণত বেশ কয়েক বছর সময় লাগতে পারে। শিশুরা সাধারণ বয়স্কদের চেয়ে বেশি এই রোগ ছড়ায়। নিম্নমানের পয়নিষ্কাশন, জনাকীর্ণ আবাস্থল, অপর্যাপ্ত বিশুদ্ধ পানি এবং শৌচাগারও এই রোগ ছড়ায়।  প্রতিরোধ এবং চিকিৎসা বিশুদ্ধ পানির প্রাপ্যতা বৃদ্ধি এবং অ্যান্টিবায়োটিক দ্বারা চিকিৎসা করে আক্রান্ত মানুষের সংখ্যা কমিয়ে এই রোগ প্রতিরোধ করা যায়। এর মধ্যে আছে, একসাথে সকলকে, যে সকল গ্রুপের মধ্যে এই রোগের সম্ভাবনা বেশি তাদের চিকিৎসা করে। কেবল ধৌতকরণ এই রোগ প্রতিরোধে যথেষ্ট নয় কিন্তু অন্যান্য পদক্ষেপের সাথে কার্যকরী হতে পারে। চিকিৎসা পদ্ধতিগুলোর মধ্যে আছে মুখে সেবনযোগ্য অ্যাজিথ্রোমাইসিন অথবা ত্বকে ব্যবহার্য টেট্রাসাইক্লিন। মুখে কেবল একবার সেবনের সুবিধা থাকায় অ্যাজিথ্রোমাইসিন অধিকতর পছন্দনীয়। নেত্রপল্লবে ক্ষত তৈরি হবার পর চোখের পাতার অবস্থান ঠিক করতে এবং অন্ধত্ব রোধে অস্ত্রোপচারের প্রয়োজন হতে পারে।  মহামারি সংক্রান্ত বিদ্যা বিশ্বজুড়ে, প্রায় ৮০ মিলিয়ন মানুষের সক্রিয় সংক্রমণ আছে। অনেক এলাকায় ৬০-৯০% শিশুদের মধ্যে এই রোগের সংক্রমণ থাকতে পারে এবং পুরুষদের চেয়ে মহিলাদের এই রোগের সংক্রমণ বেশি কারণ তারা শিশুদের সংস্পর্শে বেশি আসে। এই রোগ ২.২ মিলিয়ন মানুষের কম দৃষ্টিশক্তির কারণ যাদের ১.২ মিলিয়ন সম্পূর্ণ অন্ধ হয়ে যায়। এই রোগটি সাধারণত আফ্রিকার ৫৩টি দেশ, এশিয়া এবং মধ্য এবং দক্ষিণ আমেরিকায় ২৩০ মিলিয়ন মানুষকে ঝুঁকিতে রাখে। এটি বছরে ৮ বিলিয়ন মার্কিন ডলারের ক্ষতি সাধন করে। এটি অবহেলিত গ্রীষ্মমণ্ডলীয় রোগ নামে পরিচিত গোত্রের অন্তর্ভুক্ত।  তথ্যসূত্র  বিষয়শ্রেণী:অন্ধত্ব বিষয়শ্রেণী:অবহেলিত গ্রীষ্মমণ্ডলীয় রোগ বিষয়শ্রেণী:গ্রীষ্মমণ্ডলীয় রোগ
কাতারিনা রামজাউয়ার (, ; জন্ম: ২১ মে ১৯৯৫) হলেন একজন অস্ট্রীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে অস্ট্রিয়ার প্রতিনিধি হিসেবে প্রতিদ্বন্দ্বিতা করে থাকেন।  রামজাউয়ার অস্ট্রিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন কাতারিনা রামজাউয়ার ১৯৯৫ সালের ২১শে মে তারিখে অস্ট্রিয়ার হালাইনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন রামজাউয়ার অস্ট্রিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৫৫.৭৬ পয়েন্ট নিয়ে ঊনবিংশ স্থান অধিকার করে বাছাইপর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রীয় নারী ফ্রিস্টাইল স্কিয়ার বিষয়শ্রেণী:অস্ট্রিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে শীতকালীন বিশ্ববিদ্যালয় গেমস পদক বিজয়ী
থাম্ব|২১শতকে মেইল ও এক্সপ্রেস ট্রেনগুলো একই ধরনের যাত্রীসেবা দিয়ে থাকে। মেইল ট্রেন বা মেল ট্রেন হচ্ছে রেল পরিবহনের একটি যাত্রীবাহী পরিষেবা। মেইল ট্রেনের উদ্ভব হয়েছিলো ডাক বিভাগের সাথে সমন্বয় করে। ১৯শতকে মেইল ও এক্সপ্রেস ট্রেনের মধ্যে পার্থক্য থাকলেও ২১শতকে তা আর নেই। ২১শতকে মেইল ও এক্সপ্রেস ট্রেনগুলো একই ধরনের যাত্রীসেবা দিয়ে থাকে।  এক্সপ্রেস ও মেইল ট্রেনের পার্থক্য  এক্সপ্রেস ও মেইল ট্রেনে বর্তমানে আর পার্থক্য না থাকলেও এক সময়ে ছিল। তখন মেল গাড়ির বাকি কামরার সঙ্গে ডাক বাক্সের রঙের মতো একটি লাল রঙের কামরা যুক্ত থাকত। কামরার বাইরে লেখা থাকত আর এম এস বা রেলওয়ে মেল সার্ভিস। ভারতীয় ডাক বিভাগের সঙ্গে ভারতীয় রেলওয়ের যৌথ সহযোগিতায় চিঠিপত্রের আদান-প্রদান চলত এই কামরার মাধ্যমে। তখন যে ট্রেনের সঙ্গে এই কামরা যুক্ত থাকত তারা একটু কুলিন পর্যায়ের ছিল। তবে সেই কৌলিন্যের দিন এখন আর নেই। এখন এক্সপ্রেস ও মেইল ট্রেনে কোনও তফাৎ নেই। আবার এখন এমনও এক্সপ্রেস ট্রেন আছে যাতে আর এম এস কামরা আছে। মোটামুটি ভাবে গত শতকের ৭০ দশকের পর থেকে মেল ট্রেনের সঙ্গে বিশেষ ভাবে আর এম এস কামরা যুক্ত হওয়ার বিষয়টি উঠে যেতে শুরু করে এবং প্রয়োজনের নিরিখে এক্সপ্রেস ট্রেনের সঙ্গেও আর এম এস যুক্ত হতে থাকে। তাই আজকের দিনে এই দুই ট্রেনে কোনও তফাৎই নেই।  উল্লেখযোগ্য কিছু মেল ট্রেন দার্জিলিং মেল কালকা মেল ইস্ট বেঙ্গল মেল উত্তরবঙ্গ মেইল বাংলাদেশ সুরমা মেইল বাংলাদেশ   তথ্যসূত্র   বিষয়শ্রেণী:রেল পরিবহন
আল-ইসাবাহ ফাই তমাইজ আল সাহাবাহ (আরবী : الأصباح في تامز الصحابة, সঙ্গীদের সান্নিধ্যে সকাল) ইবনে হাজার আল আসকালানীর বহুবিধ তাফসীর সুন্নি হাদীস সংগ্রহ গ্রন্থ। মুহাম্মদ যুগের সাহাবীদের ইতিহাস বর্ণনা করার জন্য পরিচিত এই বইটি। এই বইটিতে মুহাম্মদের জীবনী, মুহাম্মদের সাহাবাদের জীবনী, মুহাম্মাদের সমস্ত স্ত্রীদের জীবনী এবং তাবিউন জীবনী অন্তর্ভুক্ত রয়েছে।   ইতিহাস  ইবনে হাজার আসক্বালানী ১৪ শতাব্দীতে আল-ইসাবাহ লিখেছিলেন, তবে এই বইটি প্রকাশিত হয়েছে ১৮৫৬-১৮৭৩ খ্রিষ্টাব্দে। তৎকালীন আরব ইতিহাস, আরবীয় ভূগোলের পরিচয় এখানে করিয়ে দেওয়া হয়েছে। এই বইয়ের লেখক ইসলামী ইতিহাসের অনেকগুলো সূত্রসহ বই লিখেছেন, সুতরাং সেই স্তর অনুসারে এই সংগ্রহশালা বইটিও জনপ্রিয় হয়েছে।   ভাষা  যদিও এই বইটি আরবি ভাষায় লেখা হয়েছে কিন্তু ইবনে হাজার একজন মিশরীয় ছিলেন। তবে আরবি ভাষা ইসলামী অধ্যয়নের জন্য খুব জনপ্রিয় ছিলো। এইজন্য বইটি জনপ্রিয় হয়ে উঠুক এই প্রত্যাশায় আরবি ভাষায় বইটি লেখা হয়েছে। এই বইটি বিশ্বের সর্বত্রই পড়া হচ্ছে।    জনপ্রিয়তা  এই বইটি এখন খুব জনপ্রিয় কারণ এই বইটি ইসলামি ইতিহাস ও সেই সময়ের ঘটনার উল্লেখের ক্ষেত্রে সূত্র হিসেবে ব্যবহার করা হয়। এই বইটিতে অনেক তথ্য এবং উদ্ধৃতি এবং সূত্র বই এবং ইতিহাস রয়েছে। আজকাল এই বইটি একটি উল্লেখযোগ্যতা এবং উদ্ধৃতি বই হিসেবে ব্যবহার করা হচ্ছে।   তথ্যসূত্র   বিষয়শ্রেণী:১৫শ শতাব্দীর বই বিষয়শ্রেণী:হাদিস বিষয়শ্রেণী:সুন্নি সাহিত্য বিষয়শ্রেণী:হাদিস সংকলন
মুক্তিযোদ্ধা সংসদ বাংলাদেশের মুক্তিযোদ্ধাদের একটি অরাজনৈতিক সংগঠন, যেটি ১৯৭২ সালের ১৩ ফেব্রুয়ারি গঠিত হয়। সংগঠনটির মুক্তিযোদ্ধা সংসদ ক্রীড়া চক্র নামে একটি ফুটবল ক্লাব রয়েছে।   ইতিহাস  ভারত বিভাগের পর পূর্ববাংলা (বর্তমান বাংলাদেশ) পাকিস্তানের একটি প্রদেশে পরিণত হয়, যা পরে পূর্ব পাকিস্তান নামে পরিচিত হয়। পাকিস্তানি ঔপনিবেশিক শক্তির অব্যহত শোষণের দরুন বাঙালিরা বঙ্গবন্ধুর ডাকে মুক্তিযুদ্ধে ঝাঁপিয়ে পড়ে এবং দীর্ঘ নয় মাস রক্তক্ষয়ী যুদ্ধের পর বিজয় ছিনিয়ে আনে। মুক্তিযুদ্ধের স্মৃতি চিরজাগরুক রাখার জন্য ১৯৭২ সালের ১৩ ফেব্রুয়ারি মুক্তিযোদ্ধা সংসদ গঠিত হয়। মুক্তিবাহিনী সদস্যদের কল্যাণের জন্য প্রতিষ্ঠানটি বাংলাদেশ মুক্তিযোদ্ধা কল্যাণ ট্রাস্ট গঠন করে। এটি সরকারি চাকরিতে মুক্তিযোদ্ধাদের জন্য ৩০% কোটা রাখার দাবি জানায় এবং সেটি সরকারকর্তৃক গৃহীত হয়।  তথ্যসূত্র  বিষয়শ্রেণী:বাংলাদেশের স্বাধীনতা যুদ্ধের ফলাফল বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭২-এ বাংলাদেশে প্রতিষ্ঠিত
থাম্ব|একটি নির্বাত নল নির্বাত নল বা বায়ুশূন্য নল হলো এক ধরনের কাচের নল, যার ভেতর থেকে সমস্ত বায়বীয় পদার্থ নিষ্কাশন করে ফেলা হয় এবং এতে একাধিক তড়িৎদ্বার স্থাপন করে এর ভেতরে ইলেকট্রনের প্রবাহ নিয়ন্ত্রণ করা হয়। আদি কম্পিউটার যন্ত্রগুলিতে নির্বাত নলগুলিকে সুইচ (বর্তনী সম্পূর্ণকারক-বিচ্ছিন্নকারক) কিংবা বিবর্ধক হিসেবে ব্যবহার করা হত। নির্বাত নলের ইংরেজি পারিভাষিক নাম ভ্যাকুয়াম টিউব (Vacuum tube)।  ইলেকট্রন বিজ্ঞানের যাত্রা শুরু হয় এডিসন ক্রিয়া আবিষ্কারের মধ্য দিয়ে। ব্রিটিশ পদার্থবিজ্ঞানী ফ্লেমিং ১৯০৪ সালে এডিসন ক্রিয়াকে কাজে লাগিয়ে প্রথম নির্বাত নল উদ্ভাবন করেন। ফ্লেমিংয়ের নির্বাত নলটি একমুখীকারক (রেকটিফায়ার) হিসেবে কাজ করে। এতে দুটি তড়িৎদ্বার (ইলেকট্রোড) ছিল বলে এর নাম দেয়া হয় দ্বি-তড়িৎদ্বার বা ডায়োড (Diode)।  দ্য ফরেস্ট ত্রি-তড়িৎদ্বার বা ট্রায়োড নামে একটি নির্বাত নল আবিষ্কার করেন, যাতে তিনটি তড়িৎদ্বার ছিল।  ১৯২০-এর দশকে নির্বাত নল ব্যবহার করা হত। যেখানে এক প্রান্তে একটি উত্তপ্তকারক থাকত যা ধাতুকে উত্তপ্ত করত। ধাতুটি তাপ গ্রহণ করে ইলেকট্রন নিঃসরণ করত। শুধু উত্তপ্তকারকটিকে খোলা বা বন্ধ করা হত।  ২০শ শতকের প্রথমার্ধে বেতার সম্প্রচার, দূরপাল্লার টেলিফোন তথা দূরালাপন সেবা, টেলিভিশন এবং একেবারে প্রথম দিককার ইলেকট্রনিক ডিজিটাল কম্পিউটার, এই সবগুলি প্রযুক্তিই নির্বাত নলের মাধ্যমে বাস্তবায়ন করা হয়। বিশেষ করে আদি কম্পিউটারগুলি নির্বাত নল দিয়ে তৈরি সবচেয়ে বৃহদাকার ব্যবস্থা ছিল। ২০শ শতকের দ্বিতীয়ার্ধে এসে প্রায় সমস্ত ব্যবহারিক ক্ষেত্রে এগুলিকে ট্রানজিস্টর নামক যন্ত্র দিয়ে প্রতিস্থাপিত করা হয়। এর পরেও টেলিভিশন ও কম্পিউটার মনিটরের মত চিত্র প্রদর্শক যন্ত্রাংশগুলিতে নির্বাত নলের ব্যবহার অব্যাহত থাকে; এগুলিকে ক্যাথোড রশ্মি নল বলা হত। এছাড়া অণুতরঙ্গ চুল্লী ও মহাশূন্যের কৃত্রিম উপগ্রহগুলিতে উচ্চ কম্পাঙ্কের সম্প্রচারক হিসেবে এগুলি আজও ব্যবহৃত হয়।  বিষয়শ্রেণী:ইলেকট্রন বিজ্ঞান বিষয়শ্রেণী:বৈদ্যুতিক যন্ত্রের উপাদান বিষয়শ্রেণী:ইংরেজ উদ্ভাবন বিষয়শ্রেণী:কাচের প্রয়োগ বিষয়শ্রেণী:শূন্যস্থান
মিরাতুল ইসলাম (, ) মিশরীয় লেখক তোহা হুসাইনের লেখা একটি বই। সমালোচকরা বইটিকে মিশরীয় লেখক ও চিন্তাবিদ তাহা হুসেনের প্রকাশিত সবচেয়ে বিখ্যাত রচনা বলে মনে করেন। কেউ কেউ এমনকি ভাষাগতভাবে তার সেরা কর্ম এবং সবচেয়ে সুন্দর লেখাগুলির মধ্যে একটি হিসাবে বিবেচনা করেছিলেন। এই লেখাটির জন্য বুদ্ধিজীবীদের দ্বারা ব্যাপকভাবে স্বাগত জানানো হয়েছিলো৷ বইটি ১৯৫১ সালে প্রথম প্রকাশের পর ৬৭ বছর পর ২০১৮ সালের অক্টোবরে বইটি আল-আজহার বিশ্ববিদ্যালয় থেকে বইটি পুনঃপ্রকাশ করা হয়। রেফারেন্স হিসাবে ব্যবহৃত হিসাবে এটি একটি গুরুত্বপূর্ণ এবং মূল্যবান বই। বইটিতে এটি প্রচুর পরিমাণে উৎস যোগ করা রয়েছে। প্রায় ৮০ বার নবী মুহাম্মদের উপর দোয়া ও শান্তি বর্ষিত হোক এই দোয়া করা আছে।   বিষয়বস্তু  বইটি দুটি ভাগে বিভক্ত। লেখক প্রথম বিভাগে খ্রিস্টীয় ষষ্ঠ শতাব্দীর মাঝামাঝি থেকে আরবদের মধ্যে আরব উপদ্বীপে জীবনের রূপ পর্যালোচনা করার চেষ্টা করেছেন, যা জাতি হিসাবে একটি পশ্চাদপদ জাতি ছিল। এই জাতিকে নিকটবর্তী প্রধান শক্তিশালী প্রতিবেশী সাম্রাজ্য রোমান ও পারস্যের সাথে তুলনা করা হয়েছে, যারা আরব জাতির উত্থানের আগে বিশ্বে আধিপত্য বিস্তারকারী দুটি প্রতাপশালী সাম্রাজ্য হিসাবে প্রতিনিধিত্ব করছিলো।   তারপর বইটি আরব উপদ্বীপের পরিস্থিতির একটি বিস্তৃত দৃষ্টিভঙ্গি উপস্থাপন করে, ইসলামের আবির্ভাবের ঘটনা বর্ণনা করে। বইটি সেই অঞ্চলে বিরাজমান অর্থনৈতিক, সামাজিক, রাজনৈতিক, ধর্মীয়, বৌদ্ধিক এবং সাহিত্যিক পরিস্থিতি উপস্থাপন করে। লেখক সেই সময়ে বিস্তৃত ধর্ম এবং পরিস্থিতি কেমন ছিল সে সম্পর্কে জানান। সামাজিকভাবে ইসলামের আবির্ভাবের সাথে সাথে নবী এবং তার সাহাবীদের জীবনে একটি উত্তেজনাপূর্ণ যাত্রা কীভাবে শুরু হয়েছিল সেটাও উল্লেখ রয়েছে। নবীর দিকনির্দেশনা ও যুদ্ধের শিকার হওয়ার পর নতুন ইসলাম ধর্ম শীঘ্রই একটি অপ্রত্যাশিত গতিতে ছড়িয়ে পড়তে থাকে।   দ্বিতীয় বিভাগে, লেখক ইসলামের প্রবর্তন ব্যক্তি ও সমাজের মধ্যে যে পরিবর্তনগুলি নিয়ে এসেছে তা পর্যালোচনা করেছেন। লেখক লেখার মধ্যে সেই সময়ের ঘটনাকে কুরআনের কথা রেফারেন্স করে দেখিয়েছেন কীভাবে এটি মুসলমানদের হৃদয়কে পরিবর্তন করেছিল। মুসলমানরা নবী মুহাম্মাদের প্রস্থানের পরে রাজনৈতিকভাবে, বুদ্ধিবৃত্তিকভাবে বহু উপদলে বিভক্ত হয়েছিলো এবং এই প্রবণতা মধ্যে ছিলো। এমনকি ভুল বুঝাবুঝির কারণে নিজেদের মধ্যে বিভাজন ও সংঘাতের সম্মুখীন হয়েছিল। যার ফলে অনেক সম্প্রদায় ও গোষ্ঠীর উদ্ভব ঘটে যা পরবর্তীকালে ইসলামী ও আরব ইতিহাসে অনেক সংজ্ঞায়িত ঘটনা ঘটায়।   রচনাশৈলী  নবীজী মদিনায় তার রাজ্য গড়ে তোলেন এবং মুসলমানরা তার শাসনামলে স্থিতিশীলতা উপভোগ করেছিলেন। লেখক ঘটনা বর্ণনার সাথে গল্প মিশ্রিত করেন। গ্রন্থটি একটি উপভোগ্য আখ্যান রচনাশৈলীতে ঐতিহাসিক যা বৈজ্ঞানিক বিশ্লেষণাত্বক এবং সামাজিক, বুদ্ধিবৃত্তিক বিষয়বস্তু পাঠ থেকে মুক্ত নয়। গ্রন্থটি তৎকালীন ইসলামের পরিবেশ এবং তার চারপাশের সাহিত্যের অস্তিত্ব, যাতে মুসলিম জনগণ তাদের ঐতিহ্যকে যুক্তিবাদী দৃষ্টিভঙ্গি এবং আলোকিত উপলব্ধির সাথে উপলব্ধি করতে পারে। লেখাটি কাল্পনিক কুসংস্কার ও পৌরাণিক কাহিনী অতিক্রম করে একটি দৃঢ় বিশ্বাসে পৌছিয়েছে।   তথ্যসূত্র    বহিঃসংযোগ   হিন্দাউই ফাউন্ডেশনের ওয়েবসাইটে মিরর অফ ইসলাম  বিষয়শ্রেণী:মিশরীয় বই বিষয়শ্রেণী:ইসলাম ও সমাজ সম্পর্কে বই বিষয়শ্রেণী:ইসলাম বিষয়ক বই বিষয়শ্রেণী:ইসলামি অধ্যয়নের বই বিষয়শ্রেণী:ইসলাম সম্পর্কে ইতিহাস বই বিষয়শ্রেণী:ইসলামি গ্রন্থ বিষয়শ্রেণী:আরবি ভাষায় মুহাম্মাদের জীবনীগ্রন্থ বিষয়শ্রেণী:১৯৫৯-এর বই বিষয়শ্রেণী:আরবি ভাষার বই বিষয়শ্রেণী:তহা হুসাইনের বই
বাংলাদেশে নিহত সাংবাদিকদের এই তালিকাটি বিভিন্ন সময়ে বাংলাদেশে রিপোর্টিংয়ের সময় অথবা সাংবাদিকতা চর্চার কারণে নিহত বা হত্যা করা হয়েছে এমন সাংবাদিকদের সম্পর্কে। কমিটি টু প্রোটেক্ট জার্নালিস্ট নামক সংস্থা নিশ্চিত করেছে যে ১৯৯২ সাল হতে এ পর্যন্ত ৩৩জন সাংবাদিক নিহত হয়েছেন।  ১৯৯২ থেকে বর্তমান + নাম মৃত্যুর তারিখ লিঙ্গ গণমাধ্যম দেশ মৃত্যুর স্থান তথ্যসূত্রপুরুষনীল সাগরবাংলাদেশনীলফামারিCPJপুরুষদৈনিক রানারবাংলাদেশযশোরCPJপুরুষদৈনিক বীর দর্পনবাংলাদেশঝিনাইদহCPJ (বয়স ৪৩)পুরুষজনকন্ঠবাংলাদেশযশোরCPJপুরুষঅনির্বানবাংলাদেশখুলনাCPJপুরুষদৈনিক পূর্বাঞ্চলবাংলাদেশখুলনাCPJপুরুষঅনির্বানবাংলাদেশখুলনাCPJপুরুষপূবালি বার্তাবাংলাদেশশ্রীমঙ্গল উপজেলাIFEXপুরুষনিউ এজ ও বিবিসি ওয়ার্ল্ড সার্ভিসবাংলাদেশখুলনাCPJ, UNESCO (বয়স ৫৮)পুরুষজন্মভূমিবাংলাদেশখুলনাCPJ (বয়স ৩২)পুরুষআজকের কাগজ এবং দৈনিক বীর চট্টগ্রাম মঞ্চবাংলাদেশমানিকছড়ি উপজেলাCPJপুরুষদূর্জয় বাংলাবাংলাদেশশেরপুরUNESCOপুরুষডেইলি এশিয়ান এক্সপ্রেসবাংলাদেশঢাকাUNESCOপুরুষদৈনিক সংগ্রামবাংলাদেশখুলনাCPJপুরুষকুমিল্লা মুক্তকন্ঠবাংলাদেশকুমিল্লাUNESCOপুরুষসমকালবাংলাদেশফরিদপুরCPJপুরুষজনবাণীবাংলাদেশকুলাউড়া উপজেলাUNESCOকামরুল হাসান চৌধুরী আলীমসেপ্টেম্বর ৭, ২০০৬পুরুষ দৈনিক দিনকালবাংলাদেশ নবীগঞ্জ উপজেলা, হবিগঞ্জফরহাদ খাজানুয়ারী ২৮, ২০১১পুরুষদৈনিক জনতাবাংলাদেশঢাকাপুরুষমাছরাঙ্গা টিভিবাংলাদেশঢাকাUNESCOমহিলাএটিএন বাংলাবাংলাদেশঢাকাUNESCOঅনন্ত বিজয় দাশমে ১২, ২০১২পুরুষমুক্তমনাবাংলাদেশসিলেট পুরুষগ্রামের কাগজবাংলাদেশযশোরCPJজুনায়েদ আহমেদজুলাই ১০, ২০১২পুরুষদৈনিক বিবিয়ানাবাংলাদেশহবিগঞ্জhttps://www.thedailystar.net/news-detail-242678?browserpush=trueপুরুষদৈনিক নরসিংদীর বাণীবাংলাদেশনরসিংদীRSF দেলোয়ার হোসেনমার্চ ২৮, ২০১৪পুরুষদৈনিক সমাচারবাংলাদেশনারায়ণগঞ্জঅভিজিৎ রায়ফেব্রুয়ারি ২৬, ২০১৫পুরুষমুক্তমনাবাংলাদেশঢাকাঅভিজিৎ রায়ওয়াশিকুর রহমান বাবুমার্চ ৩০, ২০১৫পুরুষইস্টিশনবাংলাদেশঢাকামশিউর রহমান উৎসডিসেম্বর ২৪, ২০১৫পুরুষদৈনিক যুগের আলোবাংলাদেশরংপুরআবদুল হাকিম শিমুলফেব্রুয়ারি ০৩, ২০১৭পুরুষসমকালবাংলাদেশসিরাজগঞ্জসুবর্ণা নদী২৮ আগস্ট ২০১৮নারীআনন্দ টিভিবাংলাদেশপাবনাইহসান ইবনে রেজা ফাগুন২১ মে, ২০১৯পুরুষপ্রিয় ডট কমবাংলাদেশজামালপুরবুরহান উদ্দিন মুজাক্কির২০ ফেব্রুয়ারি ২০২১পুরুষবার্তা বাজারবাংলাদেশনোয়াখালীশাহজাদা মিয়া আজাদ ৩১ জুলাই ২০১৯পুরুষদৈনিক বাংলাদেশ প্রতিদিন, বিডিনিউজ টুয়েন্টিফোর ডটকম ও  রংপুর বেতার।বাংলাদেশরংপুর  ১৯৭১ সালে নিহত সাংবাদিকেরা   নাম মৃত্যুর তারিখ লিঙ্গ গণমাধ্যম দেশ মৃত্যুর স্থান তথ্যসূত্রপুরুষদৈনিক ইত্তেফাকবাংলাদেশঅজানা স্থানমহিলাশিলালিপি বাংলাদেশরায়ের বাজার বধ্যভূমিপুরুষদৈনিক সংবাদ বাংলাদেশঅজানা স্থান   তথ্যসূত্র    বহিঃসংযোগ   কমিটি টু প্রোটেক্ট জার্নালিস্ট  ইউনেস্কো  বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
জোশুয়া চার্চিল (মৃত্যু: ২৭ জানুয়ারি ১৭২১) ছিলেন একজন ব্রিটিশ রাজনীতিবিদ যিনি ১৭১৯ থেকে ১৭২১ সালের মধ্যে হাউস অফ কমন্সে ছিলেন।  চার্চিল ছিলেন ডরচেস্টারের উইলিয়াম চার্চিলের চতুর্থ পুত্র। তিনি সংসদ সদস্য আউনশাম চার্চিল এবং উইলিয়াম চার্চিলের ভাই ছিলেন।   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:১৭২১-এ মৃত্যু বিষয়শ্রেণী:জন্মের সাল অজানা বিষয়শ্রেণী:ডরসেটের রাজনীতিবিদ
মে আয়িম (৩ মে ১৯৬০, হামবুর্গ- ৯ আগস্ট ১৯৯৬, বার্লিন) সিলভিয়া এন্ডলার বা মে অপিৎজ এর ছদ্মনাম। তিনি একজন আফ্রো-জার্মান কবি, শিক্ষাবিদ এবং কর্মী। তার মা জার্মান এবং পিতা ঘানার মেডিকেল শিক্ষার্থী। তিনি ছোট থাকতেই এক জার্মান শ্বেত পরিবার তাকে দত্তক নেন। ১৯৯২ সালে তিনি ঘানায় তার পিতা ও পরিবারের সাথে পূনর্মিলনীর সুযোগ পান এবং এরপর তার আসল পারিবারিক পদবি ছদ্মনাম হিসেবে ব্যবহার শুরু করেন।    প্রাথমিক জীবন  ১৯৬০ সালে হামবুর্গে একটি অবিবাহিত দম্পতির ঘরে সিলভিয়া এন্ডলারের জন্ম হয়। তার পিতা একজন ঘানার নাগরিক এবং চিকিৎসাবিজ্ঞানের শিক্ষার্থী, চেয়েছিলেন তার সন্তানহীন বোন সিলভিয়ার দেখাশোনা করুক। কিন্তু জার্মান আইন অবিবাহিত দম্পতির শিশুদের অধিকার তাদের জন্মদাতা পিতার হাতে দেয় না। তাই সিলভিয়ার মা তার দত্তকের ব্যবস্থা করেন।   শিশু কেয়ার সেন্টারে একটা লবা সময় থাকার পর এক জার্মান দম্পতি তাকে দত্তক নেন। তারা এন্ডলারের নাম মে অপিৎজ দেন। তিনি ওয়েস্টফেলিয়াতে বড় হন এবং পরবর্তীতে তার ছেলেবেলা সুখকর ছিল না বলে জানান। তিনি তাকে দত্তক নেয়া পরিবার অনেক কঠোর ছিল এবং তাকে শাসনের উদ্দেশ্যে দৈহিক নির্যাতন চালাতো। এ ব্যাপারে তিনি তার কবিতায় লিখেছেন। Margaret MacCarroll, May Ayim: A Woman in the Margin of German Society, thesis, Florida State University Libraries, 2005, p. 3. তিনি ফ্রিডেন্সকুল থেকে পাস করে মুন্সটারের শিক্ষক ট্রেনিং কলেজে জার্মান ভাষা ও সামাজিক শিক্ষায় ডিগ্রী নেন।   কর্ম  মে অপিৎজ জার্মান ভাষায় রগেন্সবুর্গ বিশ্ববিদ্যালয় থেকে আফ্রো-জার্মানদের সংস্কৃতি ও সামাজিক ইতিহাস এবং  সামাজিক পরিবর্তনের উপর গবেষণাপত্র রচনা করেন। এটি আফ্রো-জার্মান ইতিহাসের উপর রচিত প্রথম কোন গবেষণাপত্র। এতে মধ্য যুগ ২০শতকের শুরুর দিকের ইতিহাস ফুটে উঠেছে। ১৯৮৬ সালে প্রকাশিত একটি বইয়ের উপর তিনি এই রচনা করেন।   ১৯৯২ সালে তিনি তার জন্মদাতা পিতা আয়িম এর পদবি গ্রহণ করে সেই নামে লেখালেখি শুরু করেন। তিনি একজন শিক্ষাবিদ এবং লেখক হিসেবে বেশ কর্মঠ ছিলেন। তিনি একাধিক সম্মেলনে অংশ নেন এবং কবিতার সমগ্র- "সাদা-কালোয় নীল" প্রকাশ করেন।   মৃত্যু কৃষ্ণাঙ্গদের ইতিহাস মাসের জন্য একটানা কাজ করার ফলে ১৯৯৬ সালে তিনি দৈহিক ও মানসিকভাবে ভেঙে পড়েন। ডাক্তাররা তার একাধিক স্কেলেরোসিস চিহ্নিত করে ঔষধ দিলেও, ধারণা করা হয় বিষন্নতায় ভোগার কারণে তিনি নিয়মিত ঔষধ গ্রহণ করতেন না। ১৯৯৬ সালের ৯ই আগস্ট বার্লিনের একটি তেরো তলা দালান থেকে লাফ দিয়ে তিনি আত্মহত্যা করেন।  লিগ্যাসি ও মর্যাদা ১৯৯৭ সালে পরিচালক মারিয়া বিন্ডার মে আয়িমের জীবন নিয়ে একটি প্রামান্যচিত্র (আমার হৃদয়ের আশাঃ মে আয়িমের গল্প) নির্মাণ করেন। "Hope in My Heart: The May Ayim Story" , Third World Newsreel, accessed 14 January 2015.  ২০০৪ সালে মে আয়িমের নামে একটি পদকের নামকরণ করা হয়। এটি প্রথম কোন কৃষ্ণাঙ্গ জার্মান আন্তর্জাতিক সাহিত্য পুরস্কার।  ২০১১ সালে, বার্লিন ক্রয়েজবুর্গের একটি রাস্তা মে-আয়িম-উফের নামকরণ করা হয়। যা আগে একজন জার্মান কলোনিস্টের নামে ছিল। 2Marion Gerlind, "May Ayim’s Legacy in World Language Study" , FLANC Newsletter, Spring 2012 (published by Foreign Language Association of Northern California Conference), accessed 14 January 2015.   তথ্যসূত্র   বিষয়শ্রেণী:১৯৬০-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:আত্মহত্যাকারী বিষয়শ্রেণী:১৯৯৬-এ আত্মহত্যা
আর. মণিমারান একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। ২০১১ সালের নির্বাচনে তিনি সর্বভারতীয় আন্না দ্রাবিড় মুনেত্র কড়গম দলের প্রার্থী হয়ে তফসিলি বর্ণের জন্য সংরক্ষিত পুনমল্লি আসন থেকে ১৪তম তামিলনাড়ু বিধানসভায় নির্বাচিত হয়েছিলেন।   ২০১৬ সালের নির্বাচনে এই আসন থেকে টি. এ. ইলুমালাই জিতেছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ু বিধানসভার সদস্য ২০১১-২০১৬
মশলা ধোসা যা মসালা দোসে ( ಮಸಾಲೆ ದೋಸೆ ) নামেও পরিচিত, একটি দক্ষিণ ভারতীয় খাবার। এটি এক ধরনের ধোসা যার উৎপত্তি কর্ণাটকের উদুপি শহরে। এটি চাল, মসুর ডাল, বিউলি ডাল, ছোলা ডাল, মেথি, মুড়ি, অড়হর ডাল, শুকনো লাল মরিচ দিয়ে তৈরি করা হয় এবং আলুর তরকারি, চাটনি ও সাম্বার সহযোগে পরিবেশন করা হয়। এটি মুলত দক্ষিণ ভারতীয় খাদ্য শৈলীর অন্তর্গত খাদ্যপদ, তবে দেশের অন্যান্য অংশেও এই ধোসা বিশেষ জনপ্রিয়।  বিদেশেও এই মসালা দোসের বহুল সুখ্যাতি আছে এবং বিদেশের বিভিন্ন ভারতীয় রেস্তোরায় এই খাবারটি পরিবেশিত হয়। দক্ষিণ ভারতের ভিন্ন ভিন্ন অঞ্চলে ভিন্ন ভিন্ন উপাদান ও বিবিধ রন্ধন প্রনালী অনুসরণ করে বিভিন্ন প্রকারের মসালা দোসে প্রস্তুত করা হয়। দাবণগেরে মাখন ধোসা বা পেপার দোসা যা কাগজের মত পাতলা হয়, এগুলি আসলে মসলা ধোসারই বিভিন্ন প্রকার।   প্রস্তুতি  এই বিশেষ ধোসা প্রস্তুতির পদ্ধতি সাধারণ ধোসা তৈরির মতই শুধু ব্যবহৃত উপাদান ও মসলার কিছু রকমফের আছে।   সাধারণ ধোসার মতই একদিন আগের থেকে রান্নার উপকরন প্রস্তুত করতে হয়। প্রস্তুতির প্রথম ধাপ হিশাবে ধোসার চাল ও ডাল সারারাত জলে ভিজিয়ে রেখে দিতে হয়। পরেরদিন সেই ভেজান চাল পিষে একটি থকথকে পিটালি বা জলীয় মিশ্রণ তৈরি করতে হয়। সেই  চাল ডাল বাটা গোলা কিছুক্ষণ রেখে দেওয়ার পর প্যানে তেল গরম করা হয়। প্যান উপযুক্ত তাপমাত্রায় পৌঁছালে সেই গোলা থেকে পরিমাণ মত অংশ সেই প্যানে গোল করে ছড়িয়ে ধোসার ভিত্তি প্রস্তুত করা হয়। এটি খাস্তা না হওয়া পর্যন্ত ভাজা করা হয়। ধোসাটি খাস্তা হয়ে গেলে এর মধ্যে বিভিন্ন মসলা দিয়ে প্রস্তুত আলুর পুর দেওয়া হয় ও ধোসাটিকে গোল বা তিনকোনা করে মোড়ানো হয়। ধোসাটি প্রস্তুত হয়ে গেলে তরকারি, চাটনি বা সাম্বার এর সাথে এটি গরম গরম পরিবেশন করা হয়। মশলাযুক্ত আলুর পুর ভেতরে থাকার জন্যই প্রধানত এই ধোসাকে মশলা ধোসা বা মসালা দোসে বলা হয়।    চিত্রশালা    তথ্যসূত্র   বিষয়শ্রেণী:ভারতের নিরামিষ পদ বিষয়শ্রেণী:প্রধান খাদ্য বিষয়শ্রেণী:কেরল রন্ধনশৈলী বিষয়শ্রেণী:তামিল রন্ধনশৈলী বিষয়শ্রেণী:সিঙ্গাপুরীয় রন্ধনশৈলী বিষয়শ্রেণী:মালয়েশীয় রন্ধনশৈলী বিষয়শ্রেণী:অন্ধ্র রন্ধনশৈলী বিষয়শ্রেণী:তেলেঙ্গানার রন্ধনশৈলী বিষয়শ্রেণী:ভারতীয় ঝটপট খাবার বিষয়শ্রেণী:ভারতীয় রুটি বিষয়শ্রেণী:গাঁজান খাদ্য বিষয়শ্রেণী:দক্ষিণ ভারতীয় রন্ধনশৈলী
বাংলাদেশ রাগবি ফেডারেশন (ইউনিয়ন) বাংলাদেশের একটি সরকারি প্রতিষ্ঠান। প্রতিষ্ঠানটি বাংলাদেশের রাগবির খেলার সর্বোচ্চ ক্রীড়া নিয়ন্ত্রক সংস্থা। বাংলাদেশের রাগবির মানোন্নয়ন, মাঠ পরিচালনা, খেলার মাঠ নির্ধারণ, দলের সফর, দল পরিচালনা ও রাগবি খেলার মানোন্নয়ন বৃদ্ধি ঘটানোসহ জাতীয় দল নির্বাচনে প্রধান ভূমিকা রাখছে এ সংস্থাটি।    ইতিহাস  শুরুতে রাগবি বাংলাদেশে ততোটা জনপ্রিয় ছিলো না। তবে এই খেলা আলোচনায় আসে যখন ১১ অক্টোবর, ২০০৬ সালে এ সম্পর্কিত একটি অ্যাসোসিয়েশন গঠিত হয়। শুরুতে এর নাম দেওয়া হয় বাংলাদেশ রাগবি অ্যাসোসিয়েশন। পরবর্তীতে বাংলাদেশ রাগবি ফেডারেশন (ইউনিয়ন) নামে অধিভুক্ত হয় এ সংস্থাটি। প্রতিষ্ঠার পর থেকে বাংলাদেশ রাগবি ফেডারেশন (ইউনিয়ন) পরিচালিত হয়ে আসছে অ্যাডহক কমিটির মাধ্যমে। বর্তমান সভাপতি সফিউল ইসলাম মহিউদ্দিন ২০১৯ সাল থেকে দায়িত্ব পালন করে আসছেন।   দলসমূহ    বাংলাদেশ জাতীয় রাগবি ইউনিয়ন দল  বাংলাদেশ জাতীয় মহিলা রাগবি ইউনিয়ন দল   পরিচালনা    অবস্থান নাম জাতীয়তা সভাপতি সাইফুল ইসলাম মহিউদ্দিন   ব্যবস্থাপনা পরিচালক নাজমুস সাকিব শোভন  সাধারণ সম্পাদক সাঈদ আহমেদ    আরও দেখুন   যুব ও ক্রীড়া মন্ত্রণালয় (বাংলাদেশ)  জাতীয় ক্রীড়া পরিষদ   তথ্যসূত্র    বহিঃসংযোগ   বিষয়শ্রেণী:বাংলাদেশে রাগবি বিষয়শ্রেণী:রাগবি প্রশাসন বিষয়শ্রেণী:বাংলাদেশে ক্রীড়া বিষয়শ্রেণী:এশিয়ায় রাগবি বিষয়শ্রেণী:বাংলাদেশে ক্রীড়া পরিচালনা পরিষদ
পুনম যাদব (৯ই জুলাই, ১৯৯৫) একজন ভারতীয় মহিলা ভারোত্তোলক যিনি ২০১৪ সালের কমনওয়েলথ গেমসে মহিলাদের ৬৩ কেজি বিভাগে ব্রোঞ্জ এবং ২০১৮ কমনওয়েলথ গেমসে মহিলাদের ৬৯ কেজি বিভাগে ভারতের হয়ে স্বর্ণপদক জয় করেছেন।   জীবনের প্রথমার্ধ  এক ছোট কৃষক পরিবারের মেয়ে পুনম উত্তরপ্রেদেশের বারাণসীর নিকটবর্তী এক গ্রামে বড় হয়েছেন। আন্তর্জাতিক ভারোত্তোলক হওয়ার জন্য তিন বছরের তীব্র প্রশিক্ষণের পর, পুনম যখন ২০১৪ সালের কমনওয়েলথ গেমসে ভারতের প্রতিনিধিত্ব করার সুযোগ পান, তখন তার বাবা-মায়ের কাছে তাকে সমর্থন করার জন্য টাকার সংস্থান ছিল না। তার বাবামা তাদের পরিবারের মহিষ বিক্রি করে দিয়েছিলেন পুনমের প্রতিযোগিতায় অংশগ্রহণের পাথেয় জোগাড় করার জন্য।  তিনি বারাণসী হিন্দু বিশ্ব্বিদ্যালয়ের কাশী বিদ্যা পীঠে স্নাতক্স্তরের পড়আশোনার জন্যে যোগদান করেছিলেন।   যশ ভারতী পুরস্কার  ভারোত্তোলনের জন্য পুনমকে ২০১৫ সালে উত্তরপ্রদেশ সরকার যশ ভারতী পুরস্কার প্রদান করে।    কর্মজীবন  ২০১৮ সালের কমনওয়েলথ গেমসে মহিলাদের ৬৯ কেজি বিভাগে  তিনি মোট ২২২ কেজি ভার উত্তোলন করে স্বর্ণপদক জিতেছেন। স্ন্যাচ বিভাগে ১০০ কেজি এবং ক্লিন অ্যান্ড জার্কে ১২২ কেজি উত্তোলন করেন তিনি। তিনি ২০১৪ কমনওয়েলথ গেমসে মোট ২০২ কেজি ওজন তুলে ব্রোঞ্জ পদক জিতেছিলেন - স্ন্যাচ বিভাগে ৮৮ কেজি এবং ক্লিন অ্যান্ড জার্কে ১১৪ কেজি।     তথ্যসূত্র    বহিঃসংযোগ  List of Medal winners at Commonwealth Games Glasgow 2014  বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:১৯৯৪-এ জন্ম বিষয়শ্রেণী:ভারতীয় নারী ভারোত্তোলক বিষয়শ্রেণী:জীবিত ব্যক্তি বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয় বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:উত্তরপ্রদেশের নারী ক্রীড়াবিদ